Լեռնահովիտ (գյուղ, Լոռու մարզ)

Անվան այլ կիրառումների համար տե՛ս՝ Լեռնահովիտ (այլ կիրառումներ) Լեռնահովիտ, գյուղ Հայաստանի Լոռու մարզի Տաշիր համայնքում։ Աշխարհագրություն Գտնվում է Տաշիր քաղաքից մոտ 8 կմ հյուսիս-արևելք։ Բարձրությունը ծովի մակարդակից կազմում է 1650 մետր։ 2017 թվականից մտնում է Տաշիր համայնքի կազմի մեջ։ Կլիմա Կլիման բարեխառն է, ձմեռը երկարատև ու ցրտաշունչ, ամառը՝ զով։ Պատմություն Գյուղը հիմնադրվել է 1822-1823 թվականներին՝ նախկին հայաբնակ բնակատեղում, և կոչվել Ղարաքիլիսա։ Գյուղի բնակիչները գաղթել են Մուշից և Էրզրումից։ Վերանվանվել է Լեռնահովիտ 1978 թվականի [ունվարի 25-ին։ Պատմամշակութային կառույցներ Լեռնահովիտում առկա է մեկ գերեզմանոց, մեկ եկեղեցի և միջնադարյան գյուղատեղի։ Գյուղից հարավ-արևելք գտնվում է բրոնզեդարյան բնակատեղի, իսկ հարավ-արևմուտքում է գտնվում «Մամուռդոշ» ամրոցը։ Գյուղում և շրջակայքում պահպանվել են «Զարգարաքենդ» գյուղատեղին, եկեղեցի (12-13-րդ դարեր), գերեզմանոցներ (12-19–րդ դարեր)։ Բնակչություն Ըստ ՀՀ 2011 թ. մարդահամարի արդյունքների՝ Լեռնահովիտի մշտական բնակչությունը կազմել է 1302, առկա բնակչությունը՝ 1028 մարդ, բնակչության փոփոխությունը ժամանակի ընթացքում՝ ստորև. Տնտեսություն Գյուղատնտեսական նշանակության հողերը՝ 1716,7 հա, որից՝ 707,9 հա վարելահող, 176,4 հա խոտհարք, 783,9 հա արոտ։ Բնակիչները հիմնականում զբաղվում են անասնապահությամբ, ցորենի, գարու, կարտոֆիլի, կաղամբի և այլ բանջարաբոստանային կուլտուրաների արտադրությամբ։ Կրթություն Գյուղում գործում է միջնակարգ դպրոց, որի կառուցումը ֆինանսավորել է «Տաշիր գրուպը»։ Գործում է նաև մանկապարտեզ։ Ծանոթագրություններ